ग्रामीण विकास विशेष प्रमंडल के मुख्य अभियंता सुरेंद्र कुमार ने भी ईडी द्वारा जारी किये गये समन के आलोक में अपना बयान दर्ज कराया था. साथ ही विकास योजनाओं की लागत में से 15 करोड़ रुपये बतौर कमीशन वसूल कर देने की बात कही थी. कार्यपालक अभियंता संतोष कुमार ने ईडी को दिये गये बयान में स्वीकार किया है कि मुख्य अभियंता राजीव लोचन के कहने पर उन्होंने विकास योजनाओं की लागत में से बतौर कमीशन 20 करोड़ रुपये वसूल किये थे. कार्यपालक अभियंता अशोक गुप्ता ने मुख्य अभियंता सिंगराय टूटी और प्रमोद कुमार के कहने पर 10.50 करोड़ रुपये कमीशन वसूला.